tomron87/hebrew-wikipedia-sentences-corpus huggingface dataset:
בבורסה נרשמו למסחר במשך השנים מספר חברות ישראליות, או חברות בבעלות ישראלית, בין השאר: קרדן, פייטון פלאנר, אסטרה טכנול, סופרקום, CMT מדיקל, יוניטרוניקס ומדיוויז'ן.
Eve-Olution הוא אלבום האולפן השלישי של הראפרית האמריקאית איב.
האלבום יצא לאור ב-27 באוגוסט 2002 על ידי חברות התקליטים אינטרסקופ ורוף ריידרס.
מדינהתאריך יציאהפורמטחברת תקליטיםמקורארצות הברית27 באוגוסט 2002תקליטור • תקליט • הורדה דיגיטליתאינטרסקופ • רוף ריידרסקנדהברטניה26 במאי 2003Spectrum
Evacuate the Dancefloor (בעברית: פנו את רחבת הריקודים) הוא אלבום האולפן השלישי של להקת היורודאנס הגרמנייה קסקדה.
האלבום יצא לאור ב-3 ביולי 2009, על ידי חברות התקליטים זולנד רקורדס ו-AATW.
האלבום כולו הופק על ידי שני התקליטנים בלהקה, די ג'יי מניאן ויאן פיפר.
הקלטות האלבום התקיימו במהלך 2008 עד 2009 בסטודיו פזלמטק וסטודיו יאנו 1. הסוגה המאפיינת את רוב שירי האלבום היא אלקטרופופ וזאת, בשונה משני אלבומיה הראשונים של הלהקה שכללו מוזיקת יורודאנס בעיקר.
Evacuate the Dancefloor נחשב לאלבום הקאמבק של הלהקה ושיר הנושא מתוכו, "Evacuate the Dancefloor", זכה להצלחה בינלאומית.
הוא הגיע בשיאו למקום הראשון במצעד הסינגלים הבריטי, וה-25 במצעד הבילבורד הוט 100. בארצות הברית נמכר בלמעלה ממיליון עותקים, ובקנדה קיבל את מעמד הפלטינה הכפולה על מכירות של 160,000 עותקים.
Eurovision – Australia Decides (בעברית: "אירוויזיון – אוסטרליה בוחרת") הייתה תחרות שירה שנתית, שהופקה על ידי רשות השידור האוסטרלית (SBS).
התוכנית שימשה לבחירת הנציג והשיר האוסטרלי לתחרות הזמר של האירוויזיון בשנים 2019–2020 ו-2022.
לרגל המהדורה ה-60 של האירוויזיון, הוזמנה רשות השידור האוסטרלית להשתתף בו.
הרשות, שהייתה חברה חלקית באיגוד השידור האירופי, נענתה לבקשתו, ושלחה את גיא סבסטיאן עם השיר "Tonight Again".
כדי לא לפגוע בסיכוי העפלה של מדינות אירופה, אוסטרליה, לצד אוסטריה המארחת ו"ארבע הגדולות" עלתה אוטומטית לגמר.
היא הגיעה למקום החמישי עם 196 נקודות.
בעקבות המיקום הגבוה, הצטרפה אוסטרליה לאירוויזיון באופן רשמי.
בשנת 2016 הגיעה המדינה למקום השני עם השיר "Sound of Silence" של דאמי אים.
בשנת 2015–2018 נבחר הנציג באופן פנימי, על ידי ועדה מטעם רשות השידור הממלכתית.
בספטמבר 2018 הודיעה SBS כי החל משנת 2019 יופק קדם לאומי לאירוויזיון 2019. החל מאירוויזיון 2023 החליט תאגיד השידור האוסטרלי לבחור באופן פנימי את נציגות המדינה.
שנהאמןשירמקום בחצי הגמר של האירוויזיוןניקוד בחצי הגמר של האירוויזיוןמקום בגמר של האירוויזיוןניקוד בגמר של האירוויזיון2019 קייט מילר-היידקי "Zero Gravity" 1 (חצי גמר 1) 261 9 2842020 מונטיין "Don't Break Me" התחרות בוטלה בשנה זאת2022 שלדון ריילי "Not the Same" 2 (חצי גמר 2) 243 15 125
Europass (בעברית: אירופס) היא יוזמה של המנהל הכללי לחינוך ותרבות של האיחוד האירופי להגברת השקיפות בתחומי ההסמכה והניידות של אזרחים באירופה.
מטרתה היא להפוך את הכישורים והמיומנויות של אדם למובנים ואחידים ברחבי אירופה (כולל האיחוד האירופי, האזור הכלכלי האירופי ומדינות מועמדות לאיחוד האירופי).
חמשת מסמכי Europass הם קורות חיים, דרכון ידיעת שפה, Europass Mobility, השלמת תעודה והשלמת דיפלומה, החולקים שם מותג ולוגו משותפים.
מאז 2012 ניתן להרכיב את כל מסמכי Europass בדרכון המיומנויות האירופי.
המרכז האירופי לפיתוח הכשרה מקצועית (Cedefop) פיתח ומתחזק את פורטל Europass ב-27 שפות.
הפורטל מכיל מידע הקשור לחמשת מסמכי Europass.
מטרתו היא גם לסייע לכל המשתמשים ליצור, באמצעות אשף פשוט, תיק אלקטרוני אישי המכיל קורות חיים (כולל מכתב מוטיבציה מקדים), דרכון לשוני או כל מסמך אחר המביא עדות למיומנויות וכישורים (עותקים של תארים, רישיונות עבודה, וכו').
בכל מדינה, מרכז אירופה הלאומי מקדם ומספק מידע על מסמכי Europass.
Europass הפיקה אוצר מילים ל-XML כדי לתאר את המידע הכלול בקורות החיים ובדרכון השפה.
ניתן לשמור קורות חיים של Europass או דרכון שפה בפורמט Europass XML או בפורמט PDF עם ה-XML המצורף.
ניתן לייבא את שני הפורמטים לאשפים המקוונים של Europass או לכל מערכת אחרת שמבינה את ה-XML של Europass, מה שמבטיח שיהיה ניתן לנתח את המידע כראוי.
שירותי האינטרנט של Europass מספקים דרך סטנדרטית (API) למערכות, תוכנות ושירותים אחרים להשתמש בשירותי Europass באופן אוטומטי.
דוגמה לכך היא שירות האינטרנט המאפשר יצירה מרחוק של מסמכי Europass בפורמט PDF,OpenDocument או Microsoft Word, מקובץ XML של Europass.
תוויות המשמשות עבור קורות החיים של Europass ו-ELP (דרכון שפה אירופי) זמינות בפורמטים שונים מאתר האינטרנט של Europass:
ה-OASIS XLIFF (פורמט לוקליזציה של XML)
הפורמט PO משמש בערכת הכלים של GNU Gettext
המנהלת הכללית לחינוך ותרבות מימנה את הפרויקט האירופי "KITE" במסגרת תוכנית לאונרדו דה וינצ'י.
KITE מציעה הטמעה של Europass-CV כפלאגין עבור בלוגים של תוכנות קוד פתוח וורדפרס ו-Dotclear.
התוסף מאפשר למשתמשים של אותם שירותי בלוגים לאחסן קורות חיים של Europass בכל השפות הרשמיות באירופה ולייצא אותו לפורמטים הבאים: PDF, ODT, HTML, XHTML, HR-XML.
התוסף תואם למפרטי HR-XML SEP.
הגרסה האחרונה של התוסף שוחררה בינואר 2008.
תשתית Europass הוקמה על ידי החלטה 2241/2004/EC של הפרלמנט האירופי והמועצה מ-15 בדצמבר 2004 על מסגרת קהילתית אחת לשקיפות של כישורים וכישורים (Europass) ונכנסה לתוקף ב-1 בינואר 2005.
Eutelsat היא חברת תקשורת שמפעילה מערך לוויינים ומספקת שירותי טלוויזיה מ-7,000 תחנות טלוויזיה ורדיו מ-1,100 תחנות רדיו לכ-274 מיליון לקוחות ברחבי העולם.
בשנת 2022 החברה הייתה השלישית בעולם בתחומה בהיקף הכנסות.
ארגון European Telecommunications Satellite Organization (Eutelsat) הוקם שנת 1977 על ידי 17 מדינות אירופה כארגון בין-ממשלתי במטרה לספק שירותי תקשורת לוויינית למדינות המייסדות.
בשנת 1982 תוך שיתוף פעולה עם סוכנות החלל האירופית הוחלט על התארגנות לשידורי טלוויזיה דרך לווייני הארגון.
הלוויין הראשון שוגר בשנת 1983. בשנת 1989 שידורים התרחבו למזרח אירופה ובמהלך שנות ה-90 של המאה ה-20 לאסיה ואמריקה.
בשנת 2001 הוקמה חברה פרטית Eutelsat S.A שנשכרת בבורסת פריז.
בשנת 2014 נרכשה חברה Satmex ולוויינים שלה שולבו במערכת.
בדצמבר 2015 שוגר לוויין שמעביר שידורים למדינות אפריקה.
במרץ 2022 בעקבות אירועי מלחמת אוקראינה-רוסיה ערוצי טלוויזיה רוסיים הפסיקו להעביר מלווייני Eutelsat שידורי ערוצי חדשות בין-לאומיות.
ועדה בין לאומית ביקשה מ-Eutelsat להפעיל סנקציות על ערוצים רוסיים.
בשנת 2023 הוכרז על מיזוג עם חברת תקשורת OneWeb.
נכון לשנת 2023 החברה מפעילה 36 לוויינים במסלול גאוסטציונרי.
בשנת 2012 שמות לוויינים שונו והם נקראים עתה Eutelsat.
Evadne היא להקת מטאל מספרד המנגנת דת'-דום גותי ודת'-דום מלודי.
היא נקראת על שם אוודנה , שם של מספר דמויות נשים במיתולוגיה היוונית.
חוסה קיליס (Jose Quilis) - גיטרה באס
חואן ניהיל (Joan Nihil) - תופים, שירה וגרואלינג
חוסן מרטין (Josan Martín) - גיטרה חשמלית
אלברט קונחרו (Albert Conejero) - שירה וגרואלינג
טריסטן איניגס (Tristán Iñiguez) - גיטרה חשמלית (בהופעות בלבד)
מיגל אנחל (Miguel Ángel) - תופים
ג'סי (Jessie) - קלידים, שירה
"Europapa" (מילולית: "אירו-אבא") הוא סינגל שהוקלט על ידי המוזיקאי ההולנדי יוסט קליין.
סגנונו שאוב מהמיינסטרים המקובל בשנות ה-90 של המאה ה-20, והוא נכתב על ידי קליין ושישה פזמונאיים נוספים.
ב-29 בפברואר 2024 יצא לאור באופן רשמי באופן עצמאי, ונבחר לייצג את באירוויזיון 2024, שהתקיים במאלמה שבשוודיה.
אולם קליין נפסל כמה שעות לפני מופע הגמר בעקבות "תנועה מאיימת" שהפגין כלפי עובדת בצוות ההפקה של התחרות.
עם תום חקירה משטרתית נוקה קליין מאישומיו.
"Europapa" היה השיר הראשון בתולדות תחרות הזמר של האירוויזיון שנפסל במהלך התחרות.
"Europapa" תואר כאודה לאביו המנוח, שלימד אותו בנערותו כי לעולם "אין גבולות".
הוא זכה לשבחים מפי מבקרי המוזיקה בכלי התקשורת ההולנדיים, ואף הפך ללהיט ברחבי מדינות אירופה.
הוא השיר המושמע והנצפה ביותר מאירוויזיון 2024 בספוטיפיי וביוטיוב בהתאמה.
"Europapa" נכתב על ידי קליין, דוני אלרסטרם, פול אלסטק, תאום דה קרויף, ת'יימן מליסאנט וטים הארס.
דילן ואן דייל קיבל קרדיט ככותב הגרסה הארוכה של השיר, הכוללת סיום ארוך מזה בגרסה המקורית.
בראיונות שונים הצהיר קליין כי השיר מאדיר את יבשת אירופה כמעצמת תרבות וטכנולוגיה, ודואג לבטא את אביו המנוח, אשר לימד אותו בצעירותו ש"גבולות ממוצאים על ידי אנשים, לכן כדאי להמציא את העולם בעצמך".
נינקה שיפר ממגזין Trouw ההולנדי תיאר אותו כ"יצירת רטרו שמחה".
עוד הוסיף כי סגנונו המוזיקלי דומה לשיריו של ..
לפי קליין, חזונו היה ליצור לחן יורודאנס האופייני לאירוויזיון בשילוב עם מוטיבים מסוגת הגאבר .
ג'ון או'בריאן מ-Vulture סבר כי "Europapa" דומה מאוד במנגינתו ללחניו של סקוטר.
ב-29 באפריל 2024 הושמע בבכורה בתוכנית De Avondshow met Arjen Lubach בהנחיית אריין לובך.
במרכז מילות השיר עומד ילד יתום, המנסה לספר את סיפור חייו, בהשראת צורת החינוך שקיבל קליין כנער.
בשורותיו הראשונות של "Europapa" מסופר על הגבולות הפתוחים בין המדינות האירופאיות, דבר המסייע לקליין להיפגש עם חבריו גם מבלי להחזיק דרכון.
באמצע השיר מתייחס קליין לשיר "Papaoutai" של סטרומאה, ושואל היכן אביו נמצא.
רוקסנה טודור מ-Wiwibloggs טענה כי "Europapa" מגלם אתוס קולקטיבי, החוגג גיוון, ומחבק את הערכים האנושיים שמאחדים את אוכלוסיית העולם.
בסוף השיר פונה קליין לאביו ומודה לו בחצי דקה של מונולוג.
הווידאו קליפ הרשמי של השיר פורסם ביום צאתו.
הוא בוים על ידי ורס פאואז, חברו הטוב של קליין, והוקרן בבכורה בשידור חי ב-De Avondshow בשעה 16:45 CET.
לאחר מכן הועלה לערוץ היוטיוב הרשמי של תחרות הזמר של האירוויזיון.
הוא צולם במפעל של חברת "Etersheimer Braakmolen" במחוז אדם-וולנדם.
מופיעים בו גם רנה פורגר, שייצג את הולנד באירוויזיון 2009 כחלק משלישיית דה טופרס, ו-S10, נציגת המדינה לאירוויזיון 2022. לדברי פאואז, קליין הוא אישיות שקשה לעבוד איתה.
לטענתו, הוא "חולה שליטה", ופעמים רבות היו השניים רבים על סט הצילומים.
קליין הצהיר כי הקליפ מתאר ילד יתום המטייל ברחבי אירופה, תוך ניסיון להכיר את עצמו מחדש ואת אישיותו.
הסרטון שואב השראה רבה מסיפור חייו של קליין, במיוחד ממותו של אביו.
בסופו מוצגת תמונה של שניהם ממול בית בוער.
קליין ביצע את השיר לראשונה ב-013 בטילבורך.
מאוחר יותר הודיע על כוונתו להשתתף במסיבות האירוויזיון של חודש אפריל, כולל את קונצרט האירוויזיון באמסטרדם ומסיבת האירוויזיון הנורדית בסטוקהולם.
ב-5 באפריל הוציא קליין לאור מיני-אלבום, הכולל חמישה רמיקסים לשיר "Europapa".
"Europapa" קיבל בהולנד ביקורות חיוביות לרוב.
ריצ'רד ואן דה קרומרט מ-De Telegraaf, הרגיש כי השיר מייצג היטב את התרבות ההולנדית בשילוב עם קצבו העליז.
לינדה ואגנמייקרס, נציגת הולנד לאירוויזיון 2000, שיבחה את השיר ואת צליליו.
פרנק ואן פמלן, קומיקאי הולנדי, הצהיר ב-Algemeen Dagblad, כי מדובר במתמודד ראוי, שייתכן ויביא את זכייתה השישית של הולנד באירוויזיון.
לעומת זאת, העיתונאי יוהאן דרקסן הצהיר כי הוא מתבייש שזה השיר ההולנדי לתחרות.
Wiwibloggs העניק לשיר ציון משוקלל של 7.4/10 – המקום התשיעי ברשימת הדירוג הכללית של 37 שירי אירוויזיון 2024. ESC Bubble דירג אותו במקום השני מתוך 16 המתחרים בחצי הגמר של האירוויזיון.
ג'ון או'בריאן מ-Vulture מיקם אותו שביעי בתרשים שלו, וציין כי הוא יכול להיות מפלג ומאחד כאחד.
ארין אדמס העניקה לו תשע מתוך עשר נקודות אפשריות, והכריזה עליו כ"המנון אירוויזיון".
דודון להב מ-ESC Beat דירג אותו במקום ה-27.
ב-12 ביולי 2023 פתח תאגיד השידור ההולנדי AVROTROS את תקופת הגשת המועמדויות לייצוג המדינה באירוויזיון הקרוב.
מועד סגירת ההרשמה נקבע ל-30 בספטמבר.
הוגשו לתאגיד 613 שירים – רובם באנגלית, וכמאה בהולנדית.
על תהליך הבחירה הואמנה ועדה מקצועית של AVROTROS.
בנובמבר דווח כי הרשימה צומצמה לעשרה אמנים.
לאחר מכן חמישה מהם נבחרו לעלות לשלב האודישן החי, שהתקיים ב-28 בנובמבר, שם ביצעו את שירם בפעם הראשונה בהופעה חיה.
ב-11 בדצמבר נחשף כי קליין נבחר לייצג את המדינה באירוויזיון הקרוב.
הולנד שובצה להשתתף בחלקו השני של חצי הגמר השני ב-9 במאי.
הולנד הופיעה כמדינה ה-16 והאחרונה, אחרי נורווגיה.
הופעתה של הולנד בוימה על ידי גובר מיט, וכוללת את השתתפותם של הטיקטוקר אפי מוסה והקלידן סטאנטקבאוטר.
מוסה לבוש כציפור כחולה עם עניבה בצבעי דגל האיחוד האירופי.
ההופעה נפתחת כשקליין עומד במרכז הבמה, שעל רצפתה מוקרן פרצופו של קליין מבצע את מילות השיר.
הוא לבוש בחליפה כחולה בעלת כתפיות גדולות.
על המסך המרכזי מוקרן סרטון של כדור הארץ.
עם התקדמות השיר מוחלפים התצלומים לנופים מוכרים מרחבי יבשת אירופה, צילום המטבע אירו ושקופית המתנצלת בפני הקהל על האפקטים הוויזואליים הזולים של המופע.
המופע נסגר במונולוג של קליין לזכר אביו.
בסוף המופע הוכרז כי הולנד סיימה את הערב בין עשר המדינות שהעפילו לשלב הגמר.
מאוחר יותר התברר כי הולנד דורגה במקום השני עם 182 נקודות.
הולנד שובצה להתחרות בהתאם להחלטת המפיקים.
הולנד שובצה כהופעה התשיעית, אחרי ולפני .
ב-10 במאי, במהלך החזרה הטכנית הראשונה למופע הגמר, מאן קליין לעלות לבמה להופיע, על-אף שהיה נוכח בחזרה למצעד הדגלים המסורתי.
איגוד השידור האירופי (EBU) הצהיר מאוחר יותר לעיתונות כי הוא חוקר תקרית שאירעה בה היה הנציג ההולנדי מעורב.
עוד הוסיף כי עד לסיום החקירה, קליין לא נכלל כמשתתף בגמר אירוויזיון 2024. לאחר החזרה נעדר קליין גם ממופע השופטים, בו דירגו חברי השיפוט הלאומיים של כל מדינה את השירים המתחרים.
במקום זאת, הוקרן על המסך המרכזי הופעתו מחצי הגמר.
AVROTROS ו-NPO קיימו דיונים עם ה-EBU בנוגע לתקרית, עד שמועמדתו של קליין נפסלה לאלתר לאחר שנחקר במשטרה עקב "תנועה מאיימת" כלפי עובדת בצוות ההפקה.
ב-11 במאי, שלוש וחצי שעות לפני מופע הגמר, פרסם AVROTROS הצהרה המתייחסת לפסילתו של קליין, שבה גינתה את העונש, וטענה כי הוא כבד ולא מידתי.
תאגיד השידור בחר שלא להציג את נקודות חבר השיפוט ההולנדי, ועל כן הן הועברו על ידי מפקח התחרות, מרטין אסטרדאל.
אפי מוסה, חלק מצוות המשלחת ההולנדית, פרסם סרטון טיקטוק, בו ביקר את התנהלות איגוד השידור האירופי.
לטענתו, קליין לא עשה דבר, וה-EBU בחר לפסול אותו כיוון ששירו הפך ללהיט ברחבי אירופה.
קורנלד מאס, פרשן לענייני אירוויזיון מטעם AVROTROS, כינה את הפסילה כ"אכזרית ותקדימית", והוסיף מאוחר יותר "לעזאזל עם ה-EBU".
איבן סימונוביץ', חבר במשלחת הסרבית, טען כי הדבר לא הוגן, בעוד ש-RTVSLO, תאגיד השידור הסלובני, דרש מה-EBU הבהרות בנוגע לחקירה.
אליו הצטרפו מדינות נוספות, דוגמת פורטוגל, קרואטיה, צרפת, נורווגיה וספרד.
התובע פרדריק יונסון סגר את הפרשה בשל חוסר ראיות.
AVROTROS ביקשה מה-EBU לכנס ישיבת חירום בנוגע לפסילה, והצהירה כי השתתפותה של הולנד באירוויזיון 2025 תלויה בשינויים ובהתנצלות פומבית לקליין.
מקוםתאריםמכירות הולנד (NVPI) זהב 46,500 פולין (ZPAV) זהב 25,000
Eusexua הוא אלבום האולפן השלישי של הזמרת-יוצרת האנגלייה FKA Twigs.
הוא יצא לאור ב-24 בינואר 2025 בהוצאת חברות התקליטים יאנג טורקס ואטלנטיק רקורדס.
זה מציין את אלבום האולפן הראשון שלה מזה שש שנים, בעקבות צאת Magdalene (2019) ואת ההוצאה המלאה הראשונה שלה מזה למעלה משלוש שנים, בעקבות צאת Caprisongs (2022).
FKA Twigs החלה לרמוז על האלבום לראשונה בינואר 2024 באמצעות שורה של פוסטים בדיסקורד שלה.
לאחר שעברה לפראג "מספר קייצים" לפני כן, היא התאהבה במוזיקת טכנו.
היא אמנם הסבירה שהאלבום לא יכלול את הז'אנר הזה, אבל עדיין יישא את "רוחו", והיא תיארה אותו כ"עמוק אך לא עצוב".
עוד חשפה שהיא התחברה לצמד האלקטרוני Two Shell.
בריאיון למגזין ווג הבריטי במרץ 2024, הסבירה את המשמעות מאחורי המילה "eusexua", ואמרה שהיא המציאה אותה בעצמה כדי לתאר את "התחושה של להיות כל כך "אופורית".
FKA Twigs הציגה לראשונה את האלבום "בהשראת הטכנו" בשלמותו במסיבת האזנה בניו יורק ב-20 באוגוסט 2024. מסיבת ההאזנה התקיימה בשכונת לואר איסט סייד במנהטן.
ב-31 באוגוסט, היא שיתפה תמונה של פוסטר ושאלה "האם חווית " עם תאריך יציאה מתוכנן ל-13 בספטמבר 2024.
ב-6 בדצמבר, אנימה הוציא את הרמיקס שלו ל"Eusexua".
ב-28 בדצמבר הצטרפה אליו FKA Twigs על הבמה בהספירה בלאס וגאס וביצעה את הרמיקס, בעוד סרטון שלה רוקדת מוצג על מסך ה-LED מעליה.
כדי לתמוך באלבום, סיבוב ההופעות Eusexua Tour הוכרז ב-16 בינואר 2025.
+מקבץ רשימות וארגונים אשר דירגו את האלבום Eusexuaארגוןרשימהמיקוםמקוראמצע שנהבילבורד25 אלבומי הדאנס הטובים ביותר לשנת 20251וראייטיהאלבומים הטובים ביותר לשנת 2025: עד כה–סלנטהאלבומים הטובים ביותר לשנת 2025: עד כה–ספיןהאלבומים הטובים ביותר לשנת 2025: עד כה–הפיידרהאלבומים הטובים ביותר לשנת 2025: עד כה–רולינג סטוןהאלבומים הטובים ביותר לשנת 2025: עד כה–A.V.
"Drums of Death" מכיל אלמנטים מ-"One of a Kind", שהולחן על ידי ג'י דרגון ורובין ל.
לגרסה של "Striptease" המופיעה במהדורות ויניל ותקליטורים של האלבום יש אאוטרו שונה מזה של הגרסה הדיגיטלית.
+ תאריכי יציאות לאור ופורמטים עבור Eusexuaאזורתאריך יציאהפורמט (ים)חברת תקליטיםהערותכלל העולם24 בינואר 2025הורדה דיגיטלית • הזרמת מוזיקה • תקליטור • תקליטיאנג טורקס • אטלנטיק
Europapa: Greatest Hits הוא מיני-אלבום הרמיקס הראשון של הזמר ההולנדי יוסט קליין.
הוא יצא באופן עצמאי ב-5 באפריל 2024, לאחר השתתפותו של קליין באירוויזיון 2024.
ב-11 בדצמבר נחשף כי קליין נבחר לייצג את באירוויזיון 2024, שהתקיים במאלמה שבשוודיה.
שירו לתחרות, "Europapa" יצא לאור ב-29 בפברואר 2024. קליין צלח את חצי הגמר, והולנד נמנתה בין עשר המדינות שהעפילו לשלב הגמר.
עקב "התנהגות בלתי הולמת" כלפי חברה בצוות ההפקה של איגוד השידור האירופי, הוחלט לפסול את מועמדות של קליין, כמה שעות לפני משדר הגמר.
Euronaval היא התערוכה הבינלאומית הגדולה בעולם של תעשיית הנשק למערכות הגנה ימית, היא מתקיימת מדי שנתיים בלה בורז'ה שבפריז, צרפת.
התערוכה החלה בשנת 1968, עבור התעשייה הימית הצרפתית, נפתחה בהדרגה במשך השנים גם ליצרנים אירופאים, לאחר מכן ליצרנים מכל רחבי העולם, והפכה לתערוכה הגדולה ביותר בתחום בעולם.
בתערוכה משתתפים מאות יצרנים מרחבי העולם ומשלחות רשמיות של חיילות הים של מדינות רבות.
במשך השנים משתתפות בקביעות בתערוכה חברות ביטחוניות מישראל.
בתערוכת 2011, אחת האטרקציות המרכזיות הייתה תחנת קרקע של התעשייה האווירית לישראל בה נקלטו צילומים ששידר מל"ט מדגם הרון 1 שטס מעל הים התיכון, עקב אחר מטרות והעביר את הצילומים בשידור ישיר באמצעות לוויין לצרפת.
בתערוכת 2014 חשפה לראשונה חברת "רפאל - מערכות לחימה מתקדמות" את מערכת "כיפת מגן" ("כיפת ברזל ימית"), בנוסף חשפה חברת "אלתא מערכות" שני דגמים חדשים של מכ"ם ימי - ELM-2022ES ו-ELM-2022ML.
במהלך תערוכת 2016, חתמה חברת מספנות ישראל על הסכם למכירת ספינת סיור מדגם סער 62 עם קפריסין.
בנוסף באותה שנה חשפה חברת אלביט מערכות את Seagull, כלי שיט בלתי מאויש (כשב"ם) ללוחמה נגד צוללות ולנטרול מוקשים ימיים, ואילו רפאל הציגה גרסת לוחמה אלקטרונית של הכשב"ם פרוטקטור.
בתערוכת 2018 הציגה חברת מספנות ישראל שני דגמים של משפחת הספינות הסיור המהירות "שלדג" – שלדג סימן 2 ושלדג סימן 5.
בתערוכת 2020 חשפה חברת מספנות ישראל את ה"סער 72", הדור החדש של משפחת ספינות התקיפה סער.
שנתיים אחר כך חשפה את סדרת ה-S80, המבוססת על פלטפורמת הסער 72. שהיא הדור החדש של סדרת "סער" בעל רבגוניות רבה יותר, יכולת מטען גבוהה יותר, קיבולת מערכות נשק מוגברת ויכולת פריסה רחבה יותר של מערכות לוחמה אלקטרונית.
באותה שנה חברת DSIT Solutions, חברה בת של רפאל העוסקת במערכות הגנה לתשתיות בים, חשפה מערכת הגנה רב-שכבתית מבוססת סונר, וחברת אורביט טכנולוג'יס חשפה דגם חדש של מסוף תקשורת לוויינית ימית.
לקראת תערוכת 2024, 12 חברות ישראליות שהיו צפויות להציג בתערוכה, הורחקו ממנה, אולם בהמשך דווח כי יוכלו להשתתף בלי שיוכלו להציג שום עמדה או ציוד.
אחר כך מסרו המארגנים כי רק חברות שהשתתפו בלחימה בעזה ובלבנון במהלך מלחמת חרבות ברזל יוסרו מהאירוע.
European Hit Radio (בראשי תיבות: EHR; בלטבית: Eiropas Hītu Radio; בליטאית: Europos Hitų Radijas) היא תחנת רדיו מסחרית הפועלת בלטביה וליטא.
לתחנת הרדיו יש מצעד מוזיקה שבועי לסינגלים.
תחנת הרדיו החלה לשדר באפריל 1992 בשם Radiodejas, כתחנת הרדיו העצמאית הראשונה בלטביה, זאת לאחר שכלי תקשורת רבים נסגרו בשנה הקודמת לה בעקבות ניסיון ההפיכה הסובייטי.
ב-1 בנובמבר 2002, שמה של תחנת הרדיו השתנה לשמה הנוכחי, European Hit Radio, כדי לשקף במדויק את המתרחש בתעשיית המוזיקה באירופה.
כמו כן, תחנה זו החלה לשדר גם בשאר המדינות הבלטיות, ליטא ואסטוניה.
ב-2004, תחנת הרדיו הפסיקה לשדר באסטוניה, לאחר שהפסידה ל-Radio 3 במרכז על רישיון לרדיו מוזיקה עכשווית למבוגרים במדינה.
תחנת הרדיו שדרה בעבר גם בהונגריה עד לשנת 2012, שחלקיה נמכרו או נסגרו במהלך השנים.
Eusexua Afterglow הוא אלבום האולפן הרביעי של הזמרת-יוצרת האנגלייה FKA Twigs.
הוא יצא לאור ב-14 בנובמבר 2025 בהוצאת חברות התקליטים יאנג טורקס ואטלנטיק רקורדס.
בתחילה, הוא תוכנן כמהדורת דלוקס של Eusexua (2025), ובסופו של דבר הוא התפתח ליצירה עצמאית שנועדה להיות המשך לאלבום הקודם של FKA Twigs.
באוגוסט 2025, במהלך הופעה בפסטיבל כחלק מקידום אלבומה השלישי Eusexua (2025), הצהירה FKA Twigs כי בקרוב תוציא אלבום נוסף בשם Eusexua Afterglow.
מגזין פיצ'פורק אישרו כי מדובר ב"לא בגרסת דלוקס, אלא באלבום חדש לגמרי".
האלבום תוכנן בתחילה כמהדורת דלוקס של אלבומה הקודם שלה, אך מאוחר יותר הוא התפתח לפרויקט חדש שתואר כהמשך ומכיל רשימת שירים עצמאית.
"Perfectly", שיצא ב-16 ביולי 2025, נועד במקור לשמש כסינגל המוביל מהדורת הדלוקס של האלבום, אך בסופו של דבר הוצא מרשימת השירים הסופית.
FKA Twigs הכריזה רשמית על Eusexua Afterglow ב-26 בספטמבר 2025, יחד עם טריילר לאלבום.
על פי הודעה לעיתונות, FKA Twigs יצרה את המילה "Eusexua" כדי "לתאר את האין והריכוז שאדם מרגיש ברגעים שלפני אורגזמה", והאלבום "מרחיב את הרגשות שמגיעים לאחר חוויית Eusexua, הופך אותם לפסקול לשעות שאחרי הרייב ומאריך את השיא הזה אל אחרי".
הסינגל המוביל "Cheap Hotel" יצא באותו תאריך, ולווה בקליפ בן שבע דקות בבימויו של ג'ורדן המינגוויי, בו מככבות FKA Twigs לצד שאנון ושאנדה קלרמונט.
האלבום עצמו יצא לאור ב-14 בנובמבר 2025.
ארגוןרשימהמיקוםמקורסלנט50 האלבומים הטובים ביותר לשנת 202513Clashאלבומי השנה לשנת 20257DJ Magהאלבומים המובילים ביותר לשנת 2025–EARMILK50 האלבומים המובילים ביותר לשנת 202519
+ תאריכי יציאות לאור ופורמטים עבור Eusexua Afterglowאזורתאריך יציאהפורמט (ים)חברת תקליטיםהערותכלל העולם14 בנובמבר 2025הורדה דיגיטלית • הזרמת מוזיקה • תקליטור • תקליטיאנג טורקס • אטלנטיק
"Even the Nights Are Better" הוא שיר של הצמד הבריטי-אוסטרלי אייר סופליי, שיצא באלבום האולפן השביעי שלהם "Now and Forever" בשנת 1982. השיר נכנס למצעד השירים העכשוויים למבוגרים בארצות הברית, ושהה ארבעה שבועות במקום הראשון.
זהו השיר השלישי של אייר סופליי שהגיע למקום הראשון במצעד זה.
השיר גם הגיע למקום הראשון במצעד ה-AC הקנדי.
בספטמבר 1982, השיר הגיע למקום החמישי במצעד בילבורד הוט 100, והפך ללהיט השביעי ברציפות של הלהקה שהגיע לחמישייה הפותחת במצעד הפופ בארצות הברית.
עם זאת, השיר לא החזיק מעמד זמן רב בפסגה, וצנח למקום ה-42 בסוף ספטמבר.
השיר החזיק במשך שלושים שנה בשיא הירידה הגדולה ביותר מ-40 המקומות הראשונים.
בבריטניה, שם הלהקה לא זכתה לאותה הצלחה כמו באוסטרליה ובארצות הברית, השיר הגיע למקום ה-44 במצעד הסינגלים הבריטי.
זהו הסינגל השני בגובהו במצעדים בבריטניה, אחרי הלהיט "All Out of Love" שהגיע למקום ה-11 בשנת 1980.
גרהם ראסל – שירה, גיטרה
מצעד (1982)מיקום שיאאוסטרליה (Kent Music Report)35קנדה RPM שירים עכשוויים למבוגרים1קנדה RPM Top Singles7אירלנד (IRMA)9ניו זילנד (Recorded Music NZ)37סינגלים בריטיים (OCC)44בילבורד הוט 100 של ארצות הברית5בילבורד אמריקאי שירים עכשוויים למבוגרים1US Cashbox Top 1008 טבלאות סוף שנה
מצעד (1982)מיקוםקנדה62בילבורד הוט 100 של ארצות הברית37US Cash Box55
+Even the Nights Are Betterמדינהתוארמכירותארצות הברית (RIAA)זהב500,000
Every Good Boy Deserves Fudge ("לכל ילד טוב מגיע פאדג'") הוא אלבומה השני של להקת הגראנג' מאדהאני.
הוא יצא בתקופה שבה שקלו חברי הלהקה לחתום בחברת תקליטים גדולה, אך הם החליטו לבסוף שהוא ייצא בחברת סאב פופ.
מבקרי מוזיקה אחדים ביקרו את עטיפתו העליזה והכמעט ילדותית של האלבום (שהייתה מנוגדת באופייה למוזיקה שעסקה ברובה בסקס, סמים ורוקנרול).
הגיטריסט סטיב טרנר טען כי אלבום זה הוא המועדף עליו ביותר כיצירה שלמה מבין כל אלבומיה של מאדהאני, וגם מבקרים רבים גרסו כי הלהקה הגיעה לשיא אומנותי באלבום זה.
המקור לשם האלבום הוא אמצעי עזר לזיכרון מפתחות מוזיקליים (EGBDF) שסטודנטים למוזיקה משתמשים בו (קיימים מספר אמצעי עזר נוספים, למשל "Every good book deserves finishing").
"Everybody's Fool" (בעברית: "השׁוֹטֶה של כולם") הוא הסינגל הרביעי והאחרון באלבום האולפן Fallen של להקת הרוק האמריקאית אוונסנס.
השיר נכתב על ידי חברי הלהקה איימי לי ובן מודי.
בריאיון ל-MTV אמרה לי שהשיר נכתב על מפורסמים שמתפשטים ומוכרים את הגוף שלהם.
הסינגל יצא ב-7 ביוני 2004 לאחר שבן מודי עזב את הלהקה.
היו מספר שמועות שטענו שהשיר "Imaginary" של הלהקה ייצא בתור הסינגל הרביעי מכיוון שהוא אחד מהשירים הוותיקים של הלהקה, וכן בגלל שהוא היה השיר האהוב ביותר על המעריצים בליטל רוק, ארקנסו, שם גרו חברי הלהקה כשהקימו אותה.
אולם לבסוף הוחלט כי השיר Everybody's Fool יהיה הסינגל הרביעי של הלהקה בעוד Imaginary ייצא בתור סינגל רדיו בספרד באוקטובר 2004.
איימי לי כתבה את השיר על כוכבי פופ כמו בריטני ספירס וכריסטינה אגילרה מהן היא קיבלה את ההשראה לכתיבת השיר.
לי אמרה שאחותה קארי שהייתה אז בת 8, החלה להתלבש כמוהן וזה הכעיס אותה מכיוון שהן יוצרות תדמית שקרית.
נושא כתיבת השיר לא הובן כראוי ורבים חשבו שהוא מעביר מסר נגד האמונה הנוצרית מכיוון שבעבר הכחישו חברי הלהקה שהלהקה היא נוצרית.
גרסת דמו של השיר הוקלטה בשנים 2001 - 2002, בה יש מנגינה שונה וכן פזמון שונה לחלוטין.
צולמה גם גרסה אקוסטית של השיר, אותה ניתן לראות ב"מאחורי הקלעים" ב-DVD של הלהקה Anywhere but Home.
בחלק הקדמי של עטיפת הסינגל מופיעה תמונה של חברי הלהקה, ביניהם בן מודי שעזב את הלהקה לפני שהסינגל יצא לאור.
בחלק האחורי של עטיפת הסינגל מופיעה רשימת השירים בסינגל עם מידע לגבי כל שיר.
Taking Over Me - הופעה חיה מקלן
Whisper - הופעה חיה מקלן
Everybody's Fool - גרסה אינסטרומנטלית
הווידאו קליפ של השיר בוים על ידי פיליפ סטוצל והוא צולם בלוס אנג'לס, קליפורניה במהלך חודש אפריל 2004. הקליפ הפך במהרה לאחד הקליפים האהובים ביותר על המעריצים.
בקליפ מגלמת לי דמות של דוגמנית כשהיא מקדמת מספר מוצרים של חברה בדיונית בשם "שקרים" (ביניהם בושם, פיצה, משקה אנרגיה ובובה קטנה).
הקליפ מתמקד במאבק של הדוגמנית כשהיא מתמודדת עם הסבל שיש בקריירת הדוגמנות ובסגנון החיים הנלווה לזה.
לדוגמה, ניתן לראות בקליפ, במהלך הגשר בשיר, שתי נשים שצוחקות על המראה של הדוגמנית ואומרות שהיא נראית הרבה יותר מבוגרת ממה שהן חשבו שהיא באמת.
בקטע נוסף בקליפ מראים את הדוגמנית כשהיא שוברת מראה ביד חשופה, דבר שגורם לה להתחיל לדמם ללא שליטה.
בסצנה האחרונה בקליפ הדוגמנית עומדת במרפסת של בניין כשהיא בוכה וצועקת על פוסטר שלה שנמצא על אחד הבניינים: "את לא אמיתית ולא יכולה להציל אותי", ושכולם מתעלמים מאיך שהיא באמת חיה ("את יודעת ששיטית בכולם").
בסוף הקליפ היא חושפת חרטה עמוקה על כך שהיא פרסמה שקרים מלכתחילה.
זהו הקליפ היחיד של הלהקה, ביחד עם הקליפ Good Enough, בו לא ניתן לראות את חברי הלהקה מנגנים.
חברי הלהקה מופיעים בקליפ, אותם ניתן לראות בתור רוכבי אופנוע בפרסומת למשקה האנרגיה "שקרים".
טרי בלסאמו מופיע לראשונה בקליפ של אוונסנס.
"Every Teardrop Is A Waterfall" הוא שיר של להקת הרוק האלטרנטיבי הבריטית, קולדפליי.
השיר, אשר יצא לאור ב-3 ביוני 2011, הוא הסינגל הראשון מתוך אלבום האולפן החמישי של הלהקה, Mylo Xyloto.
ב-23 במאי 2011 הועלה סרטון ליוטיוב שבו נראה איש צבעוני הולך במשך זמן כדקה עם רקע שחור.
כותרת הסרטון הייתה שלוש השורות הראשונות מתוך השיר.
במשך כשבוע צייצו קולדפליי בטוויטר סימנים וסרטונים מוזרים אשר בלבלו את המעריצים.
בסרטונים ותמונות אלו הלהקה המשיכה לפרסם מילים מתוך השיר.
ב-31 במאי הודיע מתופף הלהקה, ויל צ'מפיון, על שחרור הסינגל.
הסינגל יצא להורדה דיגיטלית ברחבי העולם ב-3 ביוני 2011, ולבריטניה ב-5 ביוני 2011. ב-27 ביוני 2011, יצא הסינגל כמיני אלבום ב-iTunes, כשבגרסת המיני אלבום ישנם שני שירים נוספים: "Major minus" ו-"Moving to Mars".
באותו תאריך יצא הסינגל לשווקים גם על תקליט ויניל.
הסינגל עשה את הופעות הבכורה שלו בתחנות הרדיו בארצות הברית ב-21 ביוני.
ב-29 ביוני 2011 פרסמה הלהקה את הקליפ של הסינגל אשר צולם במפעלי בית המילניום אשר בלונדון.
השיר מכיל אלמנטים משירו של פיטר אלן "I Go To Rio", אשר נכתב על ידי פיטר אלן ואדריאן אנדרסון.
Every Teardrop Is A Waterfall הגיע בשבוע הראשון לצאתו למקום ה-29 במצעד הבילבורד הוט 100 בארצות הברית, ומאז הגיע בשיאו למקום ה-14 במצעד זה.
השיר הגיע גם למקום ה-6 במצעד הסינגלים הבריטי ולמעמד זהב באוסטרליה.
מקוםתאריםמכירות אוסטרליה (ARIA) פלטינה 70,000 בלגיה (BEA) זהב 15,000 איטליה (FIMI) פלטינה 30,000 שווייץ (IFPI Switzerland) זהב 15,000 הממלכה המאוחדת (BPI) פלטינה 600,000סטרימינג דנמרק (IFPI Danmark) זהב 50,000
Evernote היא תוכנה המאפשרת למשתמשיה לרשום הערות ולארכבן.
ההערות שנשמרו מסונכרנות עם שרתי התוכנה, והמשתמש יכול לצפות בהערותיו שרשם דרך התוכנה (הנתמכת בפלטפורמות רבות, ביניהן Windows, Mac OS X, iOS ואנדרואיד) או לגשת אליהן דרך אתר האינטרנט של התוכנה.
ההערות אותן ניתן להוסיף לתוכנה יכולות להיות בצורת טקסט, מקטע או דף אינטרנט שלם, תמונה, קובץ, הקלטה קולית או דיו אלקטרוני (תוך שימוש בחומרה המתאימה לכך).
ניתן למיין את ההערות שנכתבו לתוך תיקיות, להוסיף להן תגיות, לערוך אותן, לערוך חיפושים במרחב ההערות שהוזנו, לשתף הערות ומסמכים עם משתמשים אחרים ולייצא אותם במספר פורמטים.
שירות האינטרנט של Evernote הושק לראשונה בגרסת בטא פתוחה ב-24 ביוני 2008, ונכון ליולי 2011, הגיע ל-11 מיליון משתמשים רשומים.
התוכנה ניתנת לשימוש בחינם במשך חודש ניסיון, אך משתמשים שבוחרים שלא לשלם על שירותי הפרימיום שהחברה מציעה מוגבלים לרוחב פס חודשי העומד על כ-60 מגהבייט.
התוכנה משתמשת בדיסק הקשיח של המחשב לשמירת המידע ולגישה ולעריכה עתידית של מידע זה.
משתמשים אשר יצרו חשבון באתר Evernote, ושהם בעלי גישה לרשת האינטרנט, יכולים לסנכרן את המידע שהוכנס על ידם לתוכנה עם השרתים המרכזיים של החברה.
סנכרון זה מאפשר למשתמש לקבל גישה למידע שלו דרך מכשירים נתמכים אחרים ודרך אתר האינטרנט של התוכנה, גם אם התוכנה אינה מותקנת על מכשיר זה.
עם זאת, המשתמש מסוגל להשתמש בתוכנה גם ללא חיבור אינטרנט וגם ללא משתמש רשום באתר (אך הוא אינו יכול לקבל גישה למידע שנשמר בתוכנה שלו ממכשירים אחרים).
בנוסף ליכולת של התוכנה להזין הערות שנכתבו בעזרת המקלדת, היא תומכת בהוספה אוטומטית של תמונות שצולמו במכשירים התומכים באפשרות זו, ובהוספה של הערות קוליות מוקלטות.
במקרים מסוימים, תוכל התוכנה לזהות טקסט שמופיע בתמונה שצולמה בעזרת טכנולוגית זיהוי תווים אופטי.
התוכנה תומכת במסכי מגע ובמסכי טאבלט בעלי טכנולוגית זיהוי כתב.
לתוכנה יש מספר פלאג אינים לדפדפנים המפורסמים, המאפשרת לגזור מקטעים או דפי אינטרנט שלמים ישירות לתוך התוכנה.
התוכנה מאפשרת גם לשלוח הודעות דואר אלקטרוני ישירות לתוך התוכנה, בעזרת כתובת דואר אלקטרוני ייחודית שמקבל המשתמש המקשרת בין התוכנה לדואר הנשלח אליה.
התוכנה מאפשרת לשתף הערות ומסמכים עם משתמשים אחרים, והם בתורם יכולים לגשת למידע זה ולערוך אותו.
כמו כן, התוכנה מאפשרת אינטגרציה עם שירות ההודעות טוויטר.
התוכנה יודעת לזהות ולהוסיף את מיקום המשתמש בעת כתיבת הערה בעזרת טכנולוגיית גאולוקיישן, אך זה אפשרי רק במכשירים התומכים באפשרות זו.
Everybody's Got Something to Hide Except Me and My Monkey (בעברית: לכולם יש מה להסתיר מלבדי והקוף שלי) הוא שיר של להקת הרוק הבריטית הביטלס שנכתב על ידי ג'ון לנון והקרדיט ניתן ללנון-מקרטני.
הוא יצא באלבומם משנת 1968 הקרוי על שם הלהקה (ידוע גם כאלבום הלבן).
מילות השיר מכילות אמרות שהביטלס שמעו ממהרישי מהש יוגי, איתו למדו מדיטציה טרנסצנדנטלית בהודו בתחילת 1968. שם השיר הוא הארוך ביותר מבין שירי הביטלס.
ב-1980, לנון אמר: "זו הייתה בעצם איזושהי שורה נחמדה והפכתי אותה לשיר.
כולם נראו פרנואידים לגבינו מלבד שנינו, היינו בזוהר האהבה.
כולם היו במתח מסביבנו: אתה יודע, 'מה היא עושה כאן בסשן?' 'למה היא איתו?' כל הטירוף הזה מסביבנו היה בגלל שרצינו להיות ביחד כל הזמן".
ג'ורג' האריסון אמר שהחלק הראשון של הכותרת מצוטט מדבריו של מהרישי מהש יוגי.
except me and my monkey", הוא טוען ש"אין לו מושג מאיפה זה הגיע", למרות שמקרטני מאמין שזוהי התייחסות להרגל של לנון בעבר של עישון הרואין.
"ג'ון התחיל לדבר על תיקונים וקופים", הוא אמר.
"זה היה מינוח קשה שאנחנו לא היינו בקטע שלו".
במבט לאחור, לנון אמר, "הסנפנו קצת כשהיינו מדוכאים.
לקחנו הרואין בגלל מה שהביטלס והחברים האחרים עשו לנו".
דמו של השיר שלא יצא לאור, הוקלט בביתו של ג'ורג' האריסון במאי 1968, הכולל כלים אקוסטיים, ובשירה המושרת באוקטבה נמוכה יותר מאשר הגרסה שיצאה לאור.
הגרסה הסופית של השיר הוקלטה באולפני אבי רוד ב-27 ביוני 1968, ותהליך האובר-דאבינג נעשה ב-1 ביולי של אותה שנה.
המוזיקאי פאטס דומינו ביצע גרסת כיסוי לשיר בשנת 1969.
להקת The Feelis ביצעה גרסת כיסוי לשיר באלבום הבכורה שלהם, Crazy Rhythms משנת 1980.
כשמגזין מוג'ו הוציא לאור אלבום מחווה בו מבצעים אמנים מודרניים את כל שירי האלבום הלבן.
גרסת הכיסוי לשיר זה בוצעה על ידי My Brightest Diamond.
ג'ון לנון - זמר, גיטרה מלווה, כלי הקשה, מחיאות כפיים
פול מקרטני - שירה מלווה, גיטרת בס, פעמון, כלי הקשה, מחיאות כפיים
ג'ורג' האריסון - שירה מלווה, גיטרה מובילה, כלי הקשה, מחיאות כפיים
רינגו סטאר - תופים, כלי הקשה, מחיאות כפיים
Everyday (בעברית: כל יום) הוא סינגל שהוקלט על ידי הזמרת האמריקאית אריאנה גרנדה בשיתוף הראפר האמריקאי פיוצ'ר.
הסינגל יצא לאור ב-10 בינואר 2017, על ידי חברת התקליטים ריפבליק רקורדס, כסינגל הרביעי מאלבומה השלישי, Dangerous Woman.
השיר הצליח בשיאו להיכנס למספר מצעדים, כשהבולט מביניהם הוא מקום 55 במצעד הבילבורד הוט 100.
בריאיון של גרנדה לרדיו KIIS-FM, היא אמרה:
השיר קיבל ביקורות מעורבות ממבקרי מוזיקה.
מייקל קראג, מעיתון "האובזרבר", אמר שהוא נפעם מהשיר.
טיילור וות'רבי, ממגזין בילבורד, אמרה שהשיר "נהדר", וציינה שזהו "אחד משיתופי הפעולה הטובים ביותר של גרנדה".
לעומת זאת, נתן וויסניקי, ממגזין Pretty Much Amazing, ביקר את חוסר הגיוון בקולה של גרנדה.
כריס קלי, ממגזין Fact, כתב ש־Future היה "מבוזבז" בשיר הזה.
וויינגרטן, ממגזין רולינג סטון, הביע את זעמו על כך ש"Future שר פזמון עם מילה אחת".
בטור הביקורת על האלבום באתר Sputnikmusic, נכתב שלשיר יש "מילים נוראיות".
הווידאו קליפ של השיר הועלה לערוץ ה־YouTube הרשמי של גרנדה ב־27 בפברואר 2017. הקליפ בוים על ידי כריס מארס פיליארו, שביים בעבר גם את הקליפים לשירים "Break Free" ו"Santa Tell Me" של גרנדה.
בקליפ ניתן לראות את גרנדה שרה ברחוב, במכבסה ובאוטובוס.
תוך כדי שגרנדה שרה, ניתן לראות זוגות מגזעים, גילים ומינים שונים מתנשקים ומתחילים לקיים יחסי מין.
Future מבצע את הראפ במשרד, בעודו מוקף בעובדים.
הקליפ זכה לשבחים ממבקרים שונים על כך שהוא מציג זוגות להט"בים מתנשקים, דבר המעיד, בעיני רבים, על תמיכתה של גרנדה בקהילת הלהט"ב.
הקליפ גרף מעל ל־7 מיליון צפיות ב־24 השעות הראשונות לאחר פרסומו, מעל ל־18 מיליון צפיות בשבוע הראשון ועבר את רף המאה מיליון צפיות.
השיר החל את שהייתו במצעד האמריקאי בילבורד הוט 100 במקום 85, בשבוע של 4 במרץ 2017. לאחר חמישה שבועות במצעד, השיר הגיע לשיאו במקום 55 בשבוע של 1 באפריל.
השיר לא זכה להצלחה רבה במצעדים, יחסית לשירים אחרים של גרנדה.
Everyman's Library (מאנגלית: "הספרייה של כולם") היא סדרת ספרים מן קאנון הספרותי המערבי שהודפסה על ידי ההוצאה לאור האנגלית J.M.Dent
(מיסודו של ג'וזף מלבי דנט) (מאוחר יותר מחלקה של ההוצאה לאור ויידנפלד וניקולסון) וממשיכה להתפרסם בכריכה קשה על ידי הוצאת רנדום האוס.
הוצאת ויידנפלד וניקולסון ממשיכה לפרסם את Everyman Classics בכריכה רכה.
Dent and Company התחילה לפרסם סדרה זו ב-15 בפברואר 1906. יזם אותה ב-1905 המו"ל הלונדוני ג'וזף מלבי דנט שתכנן להוציא אלף ספרים מן הספרות העולמית במחיר שווה לכל כיס, עבור כל שכבות האוכלוסייה - מתלמידים ופועלים ועד האליטה התרבותית.
דנט הלך בעקבות העקרונות ובמידה מסוימת הסגנון שקבע ויליאם מוריס ב"קלמסקוט פרס" שלו.
ב-1935 הועבר לסגנון העיצוב של אריק רוויליוס.
הספרים בסדרה "Everyman's Library" כללה ספרי כיס בכריכה קשה שנמכרו תחילה במחיר, אז זול מאוד, של שילינג אחד.
הזכויות להפצה בארצות הברית הוענקו לחברה הניו יורקית א.פ.דאטון.
הראשון בסדרה היה הספר "חיי סמואל ג'ונסון" מאת ג'יימס בוזוול שהופיע כשעל העטיפה ציטוט מג'ון מילטון:
בשנת 1910 כבר ראו אור בסדרה 500 ספרים.
עד שנת 1956 הופיעו ב-"Everyman's Library" מעל אלף כותרות ונמכרו מעל 50 מיליון עותקים.
הספר מספר אלף (מספר שהיה שאיפתו המקורית של דנט האב) הופיע רק בשנת 1956 - "המטאפיזיקה" של אריסטו, שנבחרה במיוחד לכבוד היובל.
בשנת 1975 כבר מנתה הסדרה "Everyman's Library" 994 כותרות ב-1,239 כרכים.
ספרי "Everyman's Library" כוללים דברי מבוא מקוריים, ביבליוגרפיות עדכניות ולוחות כרונולוגיים מלאים של חיי המחברים ויצירותיהם.
כל ספר בסדרה משויך לאחת מהקטגוריות הבאות: מסע, מדע, ספרות יפה, תאולוגיה ופילוסופיה, היסטוריה, קלאסיקה, ספרים לנוער, מסות, נאומים, שירה ודרמה, ביוגרפיות, ספרי מידע, ספרי אהבה.
הקטגוריה המתאימה צוינה בפנים הספר ושימשה לארגון רשימות של ספרי הסדרה שפורסמו מעת לעת.
כדי לציין את תקופת כתיבת הספרים הכרכים לבשו עטיפות בצבעים שונים:
הסופר הבריטי הראשון שפרסמו לו בסדרה את כלל יצירותיו הייתה ג'יין אוסטן.
אחר כך בא תורו של צ'ארלס דיקנס עם מבוא מאת ג.
בהמשך פורסמו גם כלל יצירותיהם של דוסטויבסקי, רבלה, רוסו, פלובר, סטנדל וכן של סופרים מדורות שלאחר מכן כמו רוברט לואיס סטיבנסון, הנרי ג'יימס, ג'וזף קונרד, דייוויד הרברט לורנס, סומרסט מוהם, וירג'יניה וולף.
אחרי שבשנות ה-1970 הפסיקה הוצאתם לאור של ספרים חדשים נמכרו הזכויות לספרים בכריכה קשה של הסדרה להוצאה לאור דיוויוד קמפבל שנוסדה ב-1991 והתחילה הדפסה מחודשת של הספרים בתמיכת קבוצת רנדום האוס בבריטניה והוצאת אלפרד א.
ההחלטה להדפיס את הספרים מחדש זכתה להדים חיוביים בקרב סופרים ידועים.
הפיקוח על ה-"Everyman's Library" עבר בשנת 2002 לשלוחה האמריקאית של רנדום האוס, הממשיכה להוציאה לאור באמצעות ההוצאה לאור קנופף לשוק בארצות הברית ובאמצעות רנדום האוס בריטניה בשאר העולם.
בשנת 2009 כלל ועד העריכה לשם כבוד של הסדרה שמות כמו הרולד בלום, הנרי לואי גייטס הבן, טוני מוריסון, סינתיה אוזיק וסיימון שאמה.
הסדרה הופיעה בפורמט חדש, בעל דפוס מעוצב באופן קריא ומעודן, עם כריכות בד תרופות, בנייר נטול חומצה, עם סימני קריאה ממשי, ודברי מבוא ולוחות כרונולוגיים חדשים.
בספטמבר 1991 הופיעה הכרך הראשון מן הסדרה המחודשת - "גאווה ודעה קדומה" מאת ג'יין אוסטן, ותך שנה פורסמו עוד 130 כותרות, כולל מגדולי הסופרים הקלאסיים של המאה ה-20, כגון "יוליסס" מאת ג'יימס ג'ויס, "המשפט" מאת קפקא, "הברדלס" מאת למפדוזה, "דוקטור ז'יוואגו" מאת פסטרנק, שלו פורסמו בסדרה המקורית.
פורסמו גם סופרים מן העולם השלישי כמו צ'ינואה אצ'בה, והחל מ-1992 סדרת ספרות ילדים קלאסית עם איורים מאת אוברי ברדסלי, איוואן ביליבין, וולטר קריין, קייט גרינאוואיי, מרווין פיק, הית' רובינסון ואחיו צ'ארלס.
בתחום השירה בלטה סדרת ספרי כיס של משוררים עם מעל 60 כותרות, כולל אנתולוגיות.
Dent & Sons נרכשה בשנת 1988 על ידי בית המו"לים ויידנפלד וניקולסון, שנרכשה ב-1991 בעצמה על ידי קבוצת אוריון, חלק מהקונצרן אשט - בריטניה.
על מנת שייווצר בלבול עם סדרת "Everyman's Library", "אוריון" הוציאה לאור את סדרת "Everyman Classics" בכריכה רכה, בבית הדפוס דנט בבריטניה ובאמצעות ההוצאה לאור צ'ארלס טארטל בארצות הברית.
את שם הסדרה הציעה בזמנו העורך והמשורר ארנסט ריס שהיה העורך הראשי הראשון שלה ונדרש למצוא משהו שיתאים לתוכניתו של דנט.
ריס עבר על רעיונות רבים עד שנזכר בציטוט מתוך מחזה המוסר "Everyman" מימי הביניים, שבו הגבור "ידע"(Knowledge) אומר ל-"Everyman" שיצא למסע ארוך, מפרך ומסוכן:
ציטטה זו הופיעה בדף הכותרת הפנימי שאחרי העטיפה בכל כרכי הסדרות "Everyman's Library" ו-"Everyman Classics".
בשנת 1913 נוספה לסדרה אנציקלופדיה מרובת כרכים בשם "אנציקלופדיה של כולם".
ניתן היה לרכוש את כרכיה גם בנפרד.
מהדורתה החמישית פורסמה ב-1967, כשכללה 12 כרכים, עם 7,763 עמודים.
גודלם ומשקלם של הכרכים התאים לשימוש על ידי הילדים.
"Everything Has Changed" (בעברית: "הַכֹּל הִשְׁתַּנָּה") הוא שיר שנכתב ובוצע על ידי הזמרת האמריקאית טיילור סוויפט, ועל ידי הזמר והיוצר אד שירן, שנלקח מאלבום האולפן הרביעי של סוויפט, Red.
השיר הופק על ידי בוץ' ווקר, והרצועה התפרסמה בתור הסינגל השישי מתוך האלבום, ב-16 ביולי 2013. השיר הוא בלדת גיטרה.
שילוב של מוזיקה עממית ופופ העוסקת בלהכיר את המאהב החדש טוב יותר.
הסינגל זכה לביקורות מעורבות מטעם מבקרי המוזיקה, אשר היו אמביוולנטיים כלפי הרכבו.
השיר הגיע לשיא של מקום 32 במצעד הבילבורד הוט 100 בארצות הברית ונכנס עשרת הראשונים של מספר מדינות, ביניהן בלגיה, אירלנד, והממלכה המאוחדת.
הקליפ לשיר פורסם בערוץ ה-Vevo ב-6 ביוני 2013.
הקליפ לשיר "Everything Has Changed" פורסם בערוץ ה-Vevo של סוויפט ביוטיוב ב-6 ביוני 2013. הקליפ בוים על ידי פיליפ אנדלמן וצולם בפארק אוק, קליפורניה וסן אנטוניו.
הקליפ מתחיל כאשר שני ילדים שמופיעים בהתחלה באופן דומה לסוויפט ושירן כשהם צעירים, שמכירים זה את זה בהסעה לבית הספר היסודי.
טיילור הצעירה מגולמת על ידי אווה אימס.
במהלך הקליפ, שני הילדים לומדים אחד על השני, ומשחקים יחד במשחקי ילדות כגון לצייר על הפנים של עצמם, להעמיד פנים שהם נסיכה ואביר, ולרקוד אחד עם השני באולם הספורט הריק.
בסוף הקליפ, סוויפט ושירן מופיעים והצופים מבינים שהם למעשה שני הורים שונים, שהגיעו לאסוף את הילדים שלהם ולקחת כל אחד לביתו.
ג'ייסון ליפשוץ מהבילבורד תיאר את השיר "מקסים בצורה בלתי אפשרית", בזמן שריי רחמן מאנטרטיינמנט ויקלי השווה את עלילת הסרטון לפורסט גאמפ.
נכון לינואר 2021, הקליפ צבר מעל 350 מיליון צפיות ביוטיוב.
ב-8 ביוני 2013, סוויפט ושירן ביצעו את השיר יחד בפרק סיום העונה השביעית של Britain's Got Talent.
סוויפט גם שרה את השיר כחלק מסיבוב ההופעות "The Red Tour".
ארגוןרשימהמיקוםמקוראינדפנדנט100 רצועות האלבומים של טיילור סוויפט - מדורגות95רולינג סטוןכל 206 השירים של טיילור סוויפט, לפי דירוג107BuzzFeed167 השירים הטובים ביותר של טיילור סוויפט, לפי דירוג117NMEהשירים הטובים ביותר של טיילור סוויפט, לפי דירוג83Paste158 השירים הטובים ביותר של טיילור סוויפט, לפי דירוג65Vulture179 השירים הטובים ביותר של טיילור סוויפט, לפי דירוג82
מקוםתאריםמכירות אוסטרליה (ARIA) פלטינה 70,000 ארצות הברית (RIAA) פלטינה 2× 2,000,000 בריטניה (BPI) פלטינה 600,000 ניו זילנד (RMNZ) זהב 7,500סיכוםבכל העולם4,460,000 מכירות + הזרמת מדיה בלבד
אזורתאריך יציאהפורמטחברת תקליטיםמקורארצות הברית16 ביולי 2013רדיו להיטים עכשווייםביג משין • ריפבליק23 ביולי 2013הורדה דיגיטלית (רמיקס)ביג משיןהממלכה המאוחדת30 ביולי 2013
(בעברית: הכול השתנה (גרסתה של טיילור)) הוא שיר שהוקלט על ידי הזמרת-יוצרת האמריקאית טיילור סוויפט.
ההקלטה החוזרת של סוויפט לשירה "Everything Has Changed" משנת 2012, היא הרצועה הארבע עשרה מאלבום ההקלטה החוזרת השני שלה, ; הקלטה חוזרת של אלבומה Red, משנת 2012. יצא לאור ב-12 בנובמבר 2021, על ידי חברת התקליטים ריפבליק רקורדס.
סוויפט כתבה את השיר ביחד עם אד שירן.
"" כולל את אותן המילים, ההפקה והמכשור של "Everything Has Changed" המקורי.
Everyday Is Christmas (בעברית: כל יום הוא חג המולד) הוא אלבום האולפן השמיני של הזמרת-יוצרת האוסטרלית סיה.
האלבום יצא לאור ב-17 בנובמבר 2017, על ידי חברות התקליטים אטלנטיק רקורדס ומאנקי פאזל.
האלבום הוא אלבום חג, אך חברות התקליטים וסיה החליטו כי הוא ישמש כאלבום אולפן לכל דבר.
את כל שירי האלבום כתבה סיה, והם הופקו על ידה ועל ידי גרג קורסטין.
שירי האלבום הם מקוריים, ולא ניתן למצוא גרסאות כיסוי או רמיקסים, לשירי חג מולד מן העבר כפי שנהוג לעשות בדרך כלל באלבומי חג המולד.
ב-30 באוקטובר 2017, הוציאה סיה את הסינגל המוביל מתוך האלבום, "Santa's Coming for Us", ביחד עם ההזמנה המוקדמת של האלבום.
"Everybody" (בעברית: "כּוּלָם") הוא שיר של הזמרת-יוצרת מדונה מתוך אלבום הבכורה שלה.
השיר יצא כסינגל הראשון מהאלבום ב-6 באוקטובר 1982, על ידי חברות התקליטים האחים וורנר וסייר רקורדס ובכך גם הפך לסינגל הבכורה של מדונה.
השיר הגיע למקום השלישי במצעד שירי הדאנס קלאב.
השיר נכתב על ידי מדונה עצמה והופק על ידי מארק קמינס.
היא הקליטה דמו של השיר ביחד עם סטיב בריי ולאחר מכן היא דחקה במארק קמינס שהיה די ג'יי במועדונים בהם נהגה לבלות לעבוד על השיר.
הוא התפעל מהשיר ולקח אותה לחתום עם סייר רקורדס על חוזה של שני שירים, אך מייקל רוזנבלט לא היה מעוניין להקליט שיר נוסף אלא רק את "Everybody".
בגלל ההשפעות של מוזיקת R&B בשיר, והעובדה שמדונה עצמה לא הופיעה על עטיפת הסינגל גרמו לאנשים לחשוב שמדונה היא כהת עור.
אך רושם זה לא נמשך זמן רב לאחר שמדונה הפצירה בחברת התקליטים לצלם קליפ לשיר.
הוא בוים על ידי המפיק ובמאי הווידאו קליפים אד סטיינברג.
הקליפ בעל התקציב הנמוך מראה את מדונה ומספר נוסף של רקדנים רוקדים ושרים במועדון לצלילי השיר.
הקליפ עזר לקדם את השיר ואת מדונה כאמן.
במהלך השנים מדונה ביצעה את השיר במספר סיבובי הופעות שלה: בסיבוב ההופעות הראשון שלה "The Virgin Tour", ומאוחר יותר גם בסיבובי ההופעות: "The Girlie Show", The MDNA Tour" ו-"Rebel Heart Tour".
בנוסף לשיר, יצא רמיקס אשר נכלל באלבום הרמיקס, You Can Dance, וגם באלבום הלהיטים, Celebration.
Everyday הוא שיר שנכתב על ידי באדי הולי ונורמן פטי, הוקלט על ידי הולי ולהקת The Crickets ב-29 במאי 1957, והופץ ב-20 בספטמבר 1957, כצד B של הסינגל "Peggy Sue".
על גבי הסינגל המקורי The Crickets לא מוזכרים, אך ידוע כי הולי ניגן בגיטרה האקוסטית, המתופף ג'רי אליסון ניגן גם על כלי הקשה, ג'ו ב' מאלדין ניגן על קונטרבס, ואשתו של המפיק נורמן פטי, וי פטי, ניגנה על צ'לסטה.
אורכו של השיר הוא 2 דקות ו-5 שניות.
השיר מדורג במקום 238 ברשימת המגזין "רולינג סטון" של "500 השירים הגדולים בכל הזמנים".
בשנת 1958, טינה רובין הייתה הראשונה להקליט גרסת כיסוי לשיר זה, גם הוא עבור חברת התקליטים Coral Records.
בשנת 1960, בובי וי ביצע את השיר, כבי-סייד של הסינגל שלו "Rubber Ball".
ג'ון דנוור הקליט את השיר הזה עבור אלבום אולפן שלו משנת 1971 בשם "Aerie", והוציא אותו כסינגל שהגיע בשיאו למקום 81 במצעד שירי פופ של בילבורד ולמקום 21 במצעד שירי Adult contemporary music לשנת 1972.
דון מקליין הקליט את השיר הזה לאלבומו Playin' Favorites ב-1973 והוציא אותו כסינגל, שהגיע בשיאו למקום במצעדי הפזמונים של בריטניה.
זמר הפופ האנגלי ניקי ריצ'רדס הקליט את השיר כבי-סייד של הסינגל הראשון שלו ב-1978.
גרסת כיסוי שהוקלטה על ידי ג'יימס טיילור יצאה בשנת 1985, והגיעה בשיאה למקום מס' 3 במצעד בילבורד בארצות הברית ולמקום מס' 1 בקנדה.
השיר נכלל באלבומו משנת 1985 "That's Why I'm Here" וכן באלבום אוסף שיריו משנת 2013.
אירייז'ר חידשה את השיר עבור האלבום שלהם משנת 2002 בשם "Other People's Songs".
להקות הרוק האמריקאיות The Trashmen ממיניאפוליס ו-Rogue Wave מאוקלנד גם כן הקליטו גרסאות משלהן לשיר.
פרל ג'אם ביצעה את השיר בהופעה חיה בלאבק, טקסס, עיר הולדתו של באדי הולי.
גם דיפ פרפל ביצעה את השיר בהופעה חיה.
בשנת 2008, להקת Hellogoodbye הקליטה את השיר עבור מיני-אלבום שלהם.
פיל אוקס כלל חלק משמעותי מהשיר במחרוזת שירי באדי הולי, אותו ביצע בהופעה חיה בקרנגי הול בשנת 1974. ביצוע זה נכלל באלבום ההופעה.
אליוט מרפי הקליט את השיר הזה כמחווה צרפתית, Every Day Is a Holly Day, בשנת 1989.
ב-1990 הקליט הגיטריסט הבריטי פיטר ווייט את השיר עבור אלבומו Rveillez-Vous.
פיונה אפל הקליטה גרסת כיסוי לשיר עבור Rave On Buddy Holly - אלבום מחווה לבאדי הולי בשנת 2011.
פטריק סטאמפ תרם גרסת כיסוי לשיר עבור Listen to Me: Buddy Holly - אלבום מחווה לבאדי הולי בשנת 2011.
בשנת 2012 השיר הוקלט עבור אלבום יפני בשם Levi Dexter & Gretsch Brothers.
בשנת 2016 הזמרת-יוצרת הקנדית ג'ורדן פול פרסמה גרסת כיסוי של השיר.
בשיר נעשה שימוש במספר סרטי הקולנוע, בהם "אני והחבר'ה" (1986), "סיפורי דגים" (2003), "מר אף אחד" (2009) ו-"חייבים לדבר על קווין" (2011) וכן במספר סדרות טלוויזיה, בהן "אבודים" ו-"מד מן".
גרסת כיסוי של השיר נשמעת בסדרות "שולחן לחמישה" (בביצועה של נב קמפבל) ו-"נופל וקם" (בביצועה של פיונה אפל).
Everyday הוא שיר של להקת הרוק האמריקאית בון ג'ובי.
הוא יצא ב-17 באוגוסט 2002 כסינגל המוביל של אלבום האולפן השמיני של הלהקה "".
השיר נכתב על ידי ג'ון בון ג'ובי, ריצ'י סמבורה ואנדריאס קרלסון , והיה מועמד בשנת 2003 לפרס גראמי.
"Everyday" הוא שיר של עצמאות והתרסה, בדומה לשני שירים אחרים של הלהקה - "It's My Life" ו-"Have a Nice Day".
בראיון מצולם, אמר ג'ון בון ג'ובי כי "הלכנו על משהו שיהיה קצת יותר תוקפני ממה שעשינו בעבר, אבל עדיין הייתה מקהלה גדולה, והיה לנו מה להגיד".
בהתייחסו לשיר, הוסיף ריצ'י סמבורה: "הזמן הוא הדבר היקר ביותר שיש לך, אז כדאי לך לנסות לחיות כל רגע עד הסוף".
מאוחר יותר, גרסה אקוסטית של השיר "Everyday" נכלל באלבום "This Left Feels Right" של הלקה.
באסיה, חברת מיצובישי מוטורס עשתה שימוש בשיר כרקע לפרסומות טלוויזיה ששודרו במהלך 2002–2003.
גרסה אקוסטית (הופצה יחד עם הסינגל Misunderstood)
ככל הנראה ג'וזף קאהן ביים את הוידאו קליפ לשיר "Everyday", עם זאת אין לכך אישור רשמי באתר האינטרנט שלו.
הווידאו קליפ של השיר מציג את הלהקה בהופעה בניו מקסיקו בסמוך למערך הגדול מאוד, בעוד בערים שונות ברחבי העולם נופלים מן השמיים מכשירי טלוויזיה בצבע אדום, שעל מסכם נראית הלהקה מופיעה.
בתחילה, הדמויות בערים השונות נראות משועממות, אך מהרגע שהן מתחילות לצפות בהופעה בטלוויזיה - הם נעשות משועשעות.
בין הלוקשיינים השונים הנראים בקליפ:
כנסיית וסילי הקדוש, מוסקבה, רוסיה
כיכר טיימס, ניו יורק, ארצות הברית
השיר הגיע למקום הראשון בקנדה ובספרד, ולרשימת עשרת הגדולים במדינות רבות אחרות, בהן יפן (מקום שני), בריטניה (מקום חמישי), אוסטרליה (מקום חמישי), שווייץ (מקום שישי), שוודיה (מקום שישי), איטליה (מקום שביעי) וגרמניה (מקום שביעי).
השיר לא זכה להצלחה רבה כל כך בארצות הברית, אך הגיע למקום ה-36 במצעד האיירפליי של Radio & Records, למקום ה-38 במצעד מצעד השירים העכשוויים למבוגרים ולמקום ה-31 במצעד Mainstream Rock Tracks.
מצעדים (2002)מקוםשיא (Swiss Hitparade) 79 (מצעד הסינגלים הבריטי) 183
השיר Everyday נכלל בפסקול של משחק הווידאו NFL 2003 Madden.
רמיקס קצבי יותר של השיר הוקלט בשנת 2002 על ידי הצמד Wine ונכלל באלבום Dancemania Speed.
"Everybody Hurts" (כל אחד כואב) הוא שיר שבוצע על ידי להקת הרוק האלטרנטיבי אר.אי.אם., ויצא לאור בשנת 1992 כחלק מן האלבום "Automatic for the People".
השיר הגיע למקום ה-29 במצעד הבילבורד הוט 100, ולמקום הראשון במצעדים בבריטניה, קנדה, אוסטרליה, צרפת, אירלנד ואיסלנד.
השיר נכתב ברובו על ידי מתופף הלהקה ביל ברי, אף שהקרדיט באלבום נחלק בין כל חברי הלהקה.
את העיבוד ערך ג'ון פול ג'ונס יוצא להקת לד זפלין.
בריאיון ל-BBC אמר באק:"באופן מודע כתיבה לצעירים חייבת להיות מאוד ישירה".
המסר בשיר עוסק בשלילת התאבדויות ובמתן תקווה.
בשנת 2001 האספה הלאומית של מדינת נבדה שיבחה את אר.אי.אם.
על תרומתה למניעת התאבדויות בקרב בני נוער.
הוידאו קליפ לשיר צולם בסן אנטוניו, טקסס.
בתחילת הקליפ חברי הלהקה נוסעים במכונית ונתקעים בפקק תנועה.
המצלמה מתמקדת במה שקורה ברכב שלהם וברבים של נוסעים אחרים אשר נראים מיואשים.
מייקל סטייפ סולן הלהקה יוצא מן הרכב ומתהלך ליד הרכבים העומדים.
בסוף הפרק יוצאים כל העומדים בפקק ממכוניותיהם ונוטשים אותן.
סצנת פקק התנועה מושפעת מן הסרט שמונה וחצי של הבמאי פדריקו פליני.
בשנת 2010 הפיק סיימון קאוול מופע מוזיקה שהכנסותיו קודש לנפגעי רעידת האדמה בהאיטי.
Everybody Hurts שבוצע במופע נבחר כשיר צדקה שהכנסותיו יועברו לטובת נפגעי רעש האדמה.
בהקלטת השיר השתתפו אמנים רבים בהם רוד סטיוארט, מריה קארי, ג'ון בון ג'ובי, גארי בארלו, רובי ויליאמס, קיילי מינוג ומיילי סיירוס.
ההכנסות ממכירת הסינגל חולקו בין קרן שהקים עיתון הסאן הבריטי למען נפגעי האסון, לבין ועדת החירום לאסונות שסייעה לנפגעי רעש האדמה.
בתוך יומיים מהוצאת הסינגל נמכרו ממנו 200,000 עותקים בבריטניה, ל-453,000 עותקים בשבוע הראשון למכירתו, ול-600,000 עותקים בסך הכל.
בגרסת כיסוי זו שיתף רובי ויליאמס פעולה עם להקת טייק ד'את לראשונה מאז עזיבתו את הלהקה בשנת 1995.
השיר הגיע למקום הראשון במצעד הסינגלים הבריטי ובמקום ה-11 במצעד זה לשנת 2010. כמו כן הגיע במצעדים השבועיים למקום הראשון בסקוטלנד ובאירלנד.
Everyday Is Christmas (בעברית: כל יום הוא חג המולד) הוא שיר שהוקלט על ידי הזמרת-יוצרת האוסטרלית סיה, מתוך אלבום האולפן השמיני שלה, Everyday Is Christmas.
השיר בדומה לשאר שירי האלבום, הוא שיר חג מולד.
למרות שלא יצא כסינגל, הצליח השיר להיכנס אל המקום ה-28 במצעד שירי חג המולד הדיגיטליים.
השיר נכתב על והופק על ידי סיה וגרג קורסטין, שכתבו והפיקו יחד את שאר שירי האלבום, Everyday Is Christmas.
כמו כן, השיר הוא שיר בסגנון הפופ המשלב בתוכו את סגנון מוזיקת חג המולד.
השיר זכה לגרסאות כיסוי רבות ואף חודש על ידי הזמרת-יוצרת הקזחית דנליה טולשובה.
בסמוך לצאתו עלה השיר לרשת הזרמת המדיה ספוטיפיי, תוך שהצליח לצבור שם למעלה מ-20 מיליון השמעות.
טרם יצא הווידאו קליפ המלא של השיר, העלתה סיה לערוץ ה-Vevo שלה את האודיו המלא של השיר, המציג לאורכו את מילותיו של השיר ואת עטיפתו של האלבום, Everyday Is Christmas.
נכון למאי 2019, מונה הצפיות של הקליפ עומד על כ-16 מיליון צפיות.
קליפ המילים של השיר שהועלה ליוטיוב ב-17 בנובמבר 2017, צבר למעלה ממיליון צפיות.
Every Breath You Take (בעברית: כל נשימה שאת נושמת) הוא פזמון שהקליטה להקת פוליס, עבור אלבומה Synchronicity , שיצא בשנת 1983 – האלבום החמישי של הלהקה – שהוקלט לקראת התפרקותה.
הפזמון נכתב בידי סטינג, סולן הלהקה.
סינגל הפזמון היה הנמכר ביותר בארצות הברית ובבריטניה בשנת הוצאתו, וצעד במשך מספר שבועות בראש מצעדי הפזמונים במדינות אלו.
היו לו גם השמעות רבות בתחנות הרדיו בישראל.
השיר היה מועמד לשלושה פרסי גראמי, וזכה בשניים מהם.
המלודיה הרומנטית והטקסט שמצהיר על כך שהאהבה חסרת המעצורים תימשך גם לאחר הפרידה, מטעות לחשוב שמדובר בשיר אהבה, וכך השיר מובן לרוב.
אך למעשה הדובר מודיע לאהובתו שאף על פי שלא תהיה שלו, הוא ימשיך לעקוב אחרי כל תנועה שלה, כל נשימה, כל חיוך וכל צעד, במה שהוא למעשה הטרדה מאיימת, כששיא האובססיה מובע במשפט "Oh can't you see, you belong to me" (בתרגום חופשי "איך את לא מבינה שאת שייכת לי").
סטינג טען בראיונות שהופתע מכך שהשיר התקבל כשיר אהבה, בעוד שהוא למעשה שיר על אובססיה וקנאה, וכי לאחר מכן כמעין תיקון, הרגיש צורך לכתוב את השיר בעל המסר ההפוך "If You Love Somebody Set Them Free" (אם אתה אוהב מישהו – שלח אותו לחופשי).
את הוידאו קליפ של הפזמון ביימו זוג הבמאים גודלי וקרים .
הוא התבסס על הסרט של Gjon Mili , משנת 1944.
ארגוןרשימהמיקוםמקורבילבורד500 שירי הפופ של כל הזמנים287
Everlasting Love (בעברית: אַהֲבָה נִצְחִית) הוא אלבום האוסף הראשון של הזמרת-יוצרת הגרמנייה סנדרה.
הוא יצא לאור בדצמבר 1988 בארצות הברית והממלכה המאוחדת, בהוצאת חברת התקליטים וירג'ין רקורדס.
מתוך אלבום האוסף יצא הסינגל היחיד "".
עטיפת האלבום עוצבה בהשראת זו של אלבום הלהיטים הראשון של סנדרה, .